Mikloško, Jozef, poslanec NR SR (2015-05-20):
Veľmi pekne ďakujem. Tak vážený pán predseda, vážení mnohí ministri, podpredsedovia vlády a ďalší skalní, ktorí tu ešte stále sú. Tak ja som mal, samozrejme, ten príspevok troška dlhší, budem trocha škrtať a už neviem, jak to celé dopadne, ale budem sa snažiť veľmi rýchlo skončiť. Samozrejme, aj ja som presvedčený, že v eurofondoch už dlhodobo, prakticky od začiatku je určitý neporiadok, veľké provízie, predražovanie, kupovanie starých technológií, strácanie sa peňazí cestou, aj neplatenie faktúr a tak ďalej, a tak ďalej. Nedávam to len tejto vláde, ale aj tejto vláde a tá je už dosť dlho na to, aby mala možnosť urobiť nejaký poriadok. V tej správe som mal niekoľko pripomienok. Ja chcem len povedať to, že tá tabuľka na strane 9, tie prognózy čerpania do konca obdobia matematicky vyzerajú zle, lebo nemôžeme naraz na nejaký totálny skok v roku 2015, sú také, má také funkcie splejné, ale to je vždy hladké, či to ide pomaličky hore, čiže keď to pretiahnete ten graf ďalej, tak vidíte, že keď to bude 50, 60 % v tom apríli 2016 alebo ku koncu, tak to bude veľmi dobré, no. Čiže nemôžeme očakávať skokovú funkciu, ktorá by naraz všetko dotiahla. Samozrejme, tie alokované prostriedky sú dôležité, ale dôležité sú najmä tie, ktoré naozaj získame z EÚ a teda napriek dvojročnému predĺženiu stále nestíhame pripraviť skutočne kvalitné projekty tak, aby sme tie poskytnuté prostriedky vyčerpali aspoň na takmer 100 %. V tomto smere robíme vážne chyby. Keby sme len spravili jeden vzorový projekt a všetkým dedinkám, obciam, ktoré revitalizujú centrá, to ponúkli, ktoré by nemuseli ísť cez dvesto sprostredkovateľov, ktorí tu existujú, ale boli by to aj žiaci škôl, športových ihrísk, DSS-iek, dopravných projektov, tak by sa dalo všeličo urýchliť a teda čerpanie by bolo podstatne, podstatne väčšie. Takto tých dvesto, jak povedal pán minister Vážny, tuším dvestotridsaťpäť agentúr, ktorí sú na tomto napojení, tak tí skutočne to aj zdržujú a teda aj doja, po slovensky by som povedal. No to je taký prvý bodík. Ďalší by bol, že vec platenia, neplatenia faktúr, no. To je na konci eurofondov veľmi tiež často, je to taký národný šport aj v eurofondoch, že čerpanie jedna vec a to platenie druhá vec. Je také po anglicky riešenie, suplear chain financing, financovanie celého reťazca. To je taká metóda, ktorá je vraj aj u nás, možno ju použiť, ktorá umožňuje do celého toho systému financovania dať na základe zmluvy banku, ktorá bude bez ohľadu na toho zadávateľa vyplácať podľa dojednaných zmlúv naozaj všetky tie faktúry, no. Vraj automobilový priemysel to má, tam to dobre chodí, mohli by to aj iní použiť, ale nikto toto nepoužíva a potom veľmi často sa stane, že proste tí poslední, ktorí všetko urobili, pracovníci a firmy a živnostníci nedostanú svoje zaplatené. Čiže pripomeniem tú metódu financovania celého reťazca dodávateľov jednou bankou, dopredu danou, by nebolo zlé, v tejto rozprave. Ďalej metóda – nastavovanie nízkej ceny. Bol som viackrát prítomný pri takých projektoch, kde sa mi ľudia sťažovali, že cena bola veľmi nízka, tí to dostali, vidia, že to nemôžu dostavať, zistia, že to odídu, ujdú a chudákovi starostovi alebo niekomu ďalšiemu ostane potom na krku to zaplatenie. Príde kontrola a nakoniec veľmi často sa to platí od daňových poplatníkov a vlastne iná možnosť je napríklad zvýraznenie bankrotu veriteľov istých verejných obstarávateľov a potom tí, čo sú pod ním, že nedostanú celkom nič, to je dokonca, by som povedal, metóda na riešenie niektorých problémov tých veľkých firiem, ktoré nedávno sme tu mali takú jednu. Ďalšou takou poznámkou by bolo, že ten reťazec pri verejnom obstarávaní, aj eurofondov dodávateľ, veľa sprostredkovateľov a živnostník by sa mal naozaj skrátiť zákonom na troch. Nemenovaný dodávateľ, nejaká firma a živnostník. Ja som napočítal pri jednom takomto europrojekte sedem takýchto stupňov, kde tých prvých päť vôbec nevedelo nič urobiť v podstate, len to posúvalo ďalej. Tak isto vnútorného nejakého dozorného orgánu na verejnom obstarávaní. No v tomto smere musím konštatovať, že NKÚ, neviem veľa o ich kontrolách, oni o tom málo hovoria, ako dopadli, kde kade a tak isto u ÚVO, teda úrad pre verejné obstarávanie, tiež sa nevie, kde zastavili verejné obstarávanie, mali by o tom viac transparentne hovoriť. Samozrejme ďalší problém je, že pri tých zmluvách, tí právnici, fiškáli dodajú do tých zmlúv také malé písmená, ktoré sa neskôr reklamujú za hocijakú drobnosť a je to z dôvodu reklamácie a nezaplatenia celého. Takýchto príkladov tiež mám viacej. Čiže je nutné naozaj pri eurofondoch hovoriť aj o zmene zákona o verejnom obstarávaní, to už tu, samozrejme, veľakrát padlo, nemali by byť tam schránkové firmy ani cez sprostredkovateľov, nesmú tam byť špeciálne požiadavky, ktoré vlastne určujú len jedného vyvoleného, nemali by byť brané iba peniaze do úvahy, ale aj kvalita práce a čas realizácie. Ten žiadateľ by mal zohľadniť aj predošlé projekty, či nie je dlžník, či nie je reštrukturalizácia, alebo pred bankrotom, to sa tiež nerobí. A firmy, ktoré naozaj neplnia dohody a neplatia, tak tie by mali raz a navždy vypadnúť z týchto možných verejných obstarávaní, čo sa tiež nedeje. Samozrejme, že o všetkom rozhodujú ľudia, no, čestní ľudia, všade nám chýbajú takíto. Ja mám taký prípad, ale to je iná situácia. V Etiópii, keď dovolili robiť nejaké obstarávanie tam kľúčové ľuďom, ktorí boli napojení na štátne orgány, aká strašná korupcia, jak sa to nerozdelilo spravodlivo, ako krajina zle skončila, a ako potom zavolali nejakých ľudí, ktorí naozaj, nechcem hovoriť, že to boli Jezuiti, ale boli to Jezuiti, ale najprv ich vyhnali a potom ich zavolali a ako sa to všetko dostalo do koľají, že to proste fungovalo, no. Mám tu aj ďalšie citácie od Platóna, ale to si nechám na inokedy, na túto tému. Už je veľmi neskoro, už je veľmi neskoro. Aby som skončil, no. Ja mám, ja sa vraciam často ako papagáj k jednej téme, to je taká dlhá historka, ale včera som dostal asi posledný list od Jána Jasovského, predsedu Najvyššieho kontrolného úradu, kde som bol aj za ním, aby tento prípad riešil, kde mi hovorí, že bolo 400 podaní za tento rok, čiže ten môj podnet môže ťažko spracovať, ale napriek, keď vidí, že je to dôležité a aj keď sme kapacitne vyťažení, tak dal do plánu na rok 2015 kontrolu Žilinskej univerzity a Najvyšší kontrolný úrad tam vykoná túto kontrolu v priebehu roka, no. To je taká téma, o ktorej som tu už ja niekoľkokrát hovoril. Ja som interpeloval pána Vážneho voľakedy, prepáčte, že nehovorím už teraz funkciu, pána premiéra som tu, a veľmi dlho o tom hovoril, pána Kaliňáka, pani Táborskú, na NKÚ som bol, pána Lajčáka som opakovane, trikrát o tom hovoril, posledný pán Sykor, sľúbil, že sa to rieši, aj keď obávam sa, že sa nič nerieši. Je tu tá firma OHL, Restav a ďalší, ktorí proste nevedia zaplatiť tomu poslednému chudákovi na konci už tri roky, napriek všelijakým rozhodnutiam súdov a neviem, čoho všetkého. Ja tu budem o tom vykrikovať dovtedy, dokiaľ ako buldog sa to nejakým spôsobom nevyrieši a teraz ma naposledy nahnevalo to, že vlastne ministerstvo zahraničných vecí dalo stavať na predsednícke obdobie Európskej únie dom tejto firme OHL, ktorá toto nemá, dostane päť, už som to tu raz povedal, cez 5 mil. len tento rok a oni to dávali stavať jednej španielskej firme, lebo šéf je Španiel a druhý šéf je Čech a tak ďalej. Čiže firma OHL, ktorá stavia autobahny, ktorá nevie zaplatiť 126-tis. a pritom má obrovské zákazky, štátne zákazky opakovane, čiže teda Žilinská univerzita jej niekoľkokrát dala veľmi atraktívne aj eurofondy. Čiže teším sa, že pán, dúfam, že pán Mitrík to prevezme za svoje, keď ho zbadám, hneď mu to strčím pod nos, aby to videl. Vážení, končil by som. Boli tu teraz z Jekaterinburgu, taká celá delegácia, dobre sme si rozumeli predvčerom, aj včera. No to boli z mesta Jeľcinovho, tak toho tu nechcem veľmi pripomínať, ale tak mi napadlo, že pán Černomyrdin, ktorý bol jeho predseda vlády, raz povedal, bol som tam, tuším, aj prítomný vtedy, to bolo v Prahe, že s privatizáciou, so všetkým tým, čo sme robili, mali sme tie najlepšie úmysly, ale dopadlo to, ako vždy, celkom ináč. Takže toto platí aj pri eurofondoch, aj keď táto vláda je natoľko silná a má tu toľko ľudí, čo by naozaj mohla tresknúť na stôl a voľačo v tomto smere urobiť, lebo je tam veľa peňazí a Slovensko je majster sveta v tom, že z verejných peňazí vie rýchlo spraviť súkromné peniaze a ten prípad, to SNS, už nechcem tu pripomínať, ale to nové SNS, ktoré sa teraz vystrkuje, tak by malo sa nejakým spôsobom dištancovať a aspoň povedať, prepáčte, že všetko, čo sa stalo, a to je 20-ročná história tejto strany pri takomto, keď išlo o niečo, čerpanie, ja sám som pri mnohom bol, aj som o tom nejaké blogy napísal, tak očakávame od nich, aby sme ich pokladali za dobrých partnerov, to, že povedia, že už takto to viacej nebude. Ďakujem.